இதைத்தொடர்ந்து அருணாசலபிரதேச அரசியலில் அடுக்கடுக்கான திருப்பங்கள் ஏற்பட்டன. மாநில முதல்–மந்திரியாக நபம்துகி மீண்டும் பதவியேற்றுக் கொண்டார். அவர் ஜூலை 16–ந்தேதிக்குள் சட்டசபையில் பெரும்பான்மையை நிரூபிக்கவேண்டும் என மாநிலத்தின் பொறுப்பு கவர்னர் ததகத்த ராய் அதிரடியாக உத்தரவிட்டார். எனினும், நம்பிக்கை வாக்கெடுப்பு நடக்கும் முன்பே நபம் துகி பதவி விலகினார். இதையடுத்து கலிகோபுல் உள்பட அதிருப்தி எம்.எல்.ஏ.க்கள் அனைவரும் மீண்டும் காங்கிரசுக்கு திரும்பினர். காங்கிரசின் 45 எம்.எல்.ஏ.க்களும் ஒன்று கூடி கட்சி மேலிடம் எடுத்த முடிவின்படி மறைந்த முதல்–மந்திரி டோர்ஜி காண்டுவின் மகனான பிமா காண்டுவை சட்டசபை கட்சி தலைவராக(முதல்–மந்திரி) தேர்ந்தெடுத்தனர். அவருக்கு 2 சுயேச்சை எம்.எல்.ஏ.க்களும் ஆதரவு தெரிவித்தனர்.